

	Pirkimo sąlygų 1 priedas

MOKYMŲ „PASIRENGIMO PILIETINIAM PASIPRIEŠINIMUI PAGRINDAI“ VEDIMO PASLAUGŲ TECHNINĖ SPECIFIKACIJA


I SKYRIUS 
APRAŠYMAS

1. Vadovaudamasis Lietuvos Respublikos krašto apsaugos ministro 2026 m. kovo 9 d. įsakymu Nr. V-209 „Dėl neginkluoto pilietinio pasipriešinimo mokymų sistemos koncepcijos patvirtinimo“ nuostatomis ir Lietuvos Respublikos mobilizacijos ir priimančiosios šalies paramos įstatymo 181 straipsnio 3 dalimi Mobilizacijos ir pilietinio pasipriešinimo departamentas prie Krašto apsaugos ministerijos (toliau – MPPD prie KAM) organizuoja Pasirengimo pilietiniam pasipriešinimui pagrindų mokymus (toliau – 4P mokymai), kurie šių mokymų programos dalyviams suteiktų bazinių žinių ir būtinų įgūdžių išgyventi iškilus ekstremaliai situacijai, karo grėsmei ar karinio konflikto metu.

II SKYRIUS 
PIRKIMO OBJEKTAS

2. [bookmark: _GoBack]Pirkimo objektas – 4P (kontaktiniai) mokymai sudarytų ne daugiau kaip 2 650 mokymų pagal šį šalies teritorinį (administracinį) suskirstymą: 1. Alytaus m. sav. ir r. sav. / 2. Lazdijų r. sav. / 3. Druskininkų sav. ir Varėnos r. sav. / 4. Kauno m. sav. / 5. Kauno r. sav. ir Kėdainių r. sav. / 6. Jonavos r. sav. ir Kaišiadorių r. sav. / 7. Tauragės m. sav. ir r. sav. / 8. Panevėžio m. sav. / 9. Biržų r. sav., Pasvalio r. sav. ir Rokiškio r. sav. / 10. Panevėžio r. sav. ir Kupiškio r. sav. / 11. Anykščių r. sav. ir Molėtų r. sav. / 12. Utenos r. sav., Zarasų r. sav., Ignalinos r. sav. ir Visagino m. sav. / 13. Šalčininkų r. sav., Vilniaus r. sav. ir Švenčionių r. sav. / 14. Ukmergės r. sav. ir Širvintų r. sav. / 15. Elektrėnų sav. ir Trakų r. sav. / 16. Verkiai, Antakalnis ir Žirmūnai (pagal 2021 m. bendrąjį Vilniaus miesto planą) / 17. Naujoji Vilnia, Rasos ir Naujininkai (pagal 2021 m. bendrąjį Vilniaus miesto planą) / 18. Paneriai, Vilkpėdė ir Grigiškės (pagal 2021 m. bendrąjį Vilniaus miesto planą) / 19. Fabijoniškės, Pašilaičiai, Justiniškės, Viršuliškės, Šeškinė, Šnipiškės, Žvėrynas, Naujamiestis, Senamiestis, Karoliniškės, Pilaitė ir Lazdynai (pagal 2021 m. bendrąjį Vilniaus miesto planą).
3. Tikslas – suteikti 4P mokymų programos dalyviams bazinių žinių ir būtinų įgūdžių išgyventi iškilus ekstremaliai situacijai, karo grėsmei ar karinio konflikto metu.
4. Tikslinė auditorija – pilnamečiai Lietuvos Respublikos piliečiai.
5. Siekiamas poveikis – sėkmingai baigę programą dalyviai supranta Lietuvos Respublikos piliečio vaidmenį valstybės gynyboje, geba įvardyti ginkluoto ir neginkluoto visuotinio pasipriešinimo sąlygas ir ypatumus, supranta pagrindinius išankstinio pasirengimo ekstremalioms situacijoms principus, geba sudaryti išlikimo krepšio daiktų sąrašą ir veiksmų planą, žino svarbiausius elgesio principus karo metu ir geba paaiškinti hibridinių grėsmių daromą žalą Lietuvos Respublikos nacionaliniam saugumui.
6. Programą sudaro: 
6.1. Neginkluoto pilietinio pasipriešinimo ir piliečio vaidmens valstybės gynyboje kompetencija (piliečio vaidmuo visuotinėje gynyboje);
6.2. Išgyvenimo įgūdžių kompetencija (pasirengimas ekstremalioms situacijoms ir karo metui bei atsparumas hibridinėms grėsmėms). Šioje temoje 4P mokymų dalyviai atlieka privalomą praktinę užduotį aprašytą 8 punkte;
6.3. Pirmosios pagalbos kompetencija (pirmosios pagalbos suteikimas).

III SKYRIUS 
REIKALAVIMAI

7. Vienoje grupėje 4P mokymų dalyvių skaičius – ne mažiau kaip 10 asmenų ir ne daugiau nei 40 asmenų atitinkančių šios techninės specifikacijos 4 punkte nurodytą kriterijų (toliau – mokymų dalyviai). Kiekvienai grupei organizuojami atskiri 4P mokymai. Mokymų preliminarų sąrašą, nurodant tikslų adresą (gatvės pavadinimas, numeris, miestas ir savivaldybė, preliminarų dalyvių skaičių bei laiką), pagal gautą poreikį pateiks Perkančioji organizacija (MPPD prie KAM) iki 4P mokymų pradžios likus ne mažiau kaip 10 d. d.
8. Renginio metu pristatomos visos techninės specifikacijos 6 punkte nurodytos programos temos ir atliekamos įgūdžių formavimo praktinės užduotys (asmens / šeimos išvykimo plano sudarymas ir turniketo naudojimo principai). 
9. Kiekvieno šios techninės specifikacijos 6 punkte nurodyto Programos sistemos elemento pristatymas ir įgūdžių formavimo praktinės užduotys kartu turi trukti ne mažiau kaip 4,5 val., tiksli 4P mokymų programa pateikiama 1 priede.
10. Bendrą pertraukų skaičių ir trukmę 4P mokymų metu bendru sutarimu nusprendžia Paslaugos tiekėjas ir 4P mokymų dalyviai. Rekomenduojama numatyti ne mažiau kaip 2 pertraukas, kurių trukmė nemažiau kaip po 15 min. Bendras 4P mokymų ir pertraukų laikas turi sudaryti ne mažiau kaip 5 val. 
11. Paslaugų teikėjas ir Perkančioji organizacija (MPPD prie KAM) užtikrina mokymų dalyvių asmens duomenų apsaugą pagal atsakomybės ribas.
12. Visiems 4P mokymų dalyviams išduodami dalyvavimo 4P mokymų pažymėjimai, kuriuos parengia Perkančioji organizacija (MPPD prie KAM) ir ne vėliau kaip per 15 d. d. pateikia dalyvių nurodytais kontaktais arba mokymų koordinatoriui. Dalyvių pasiekimų (kompetencijų) vertinimas nėra numatytas.
13. Teikdamas Paslaugą tiekėjas turi teisę iš Perkančiosios organizacijos (MPPD prie KAM) gauti būtiną informaciją el. paštu: pp.mokymai@kam.lt (tiesiogiai susijusią su sklandžiu mokymų proceso organizavimu ir įgyvendinimu (tikslus adresas, mokymų pradžios laikas, preliminarus dalyvių skaičius, MPPD prie KAM direktoriaus patvirtinta 4P mokymų programą ir kt.)). Informacijos prašymas turi būti argumentuotas ir konkretus, susijęs su 4P mokymų organizavimu ir įgyvendinimu. Perkančioji organizacija (MPPD prie KAM) (paskirtas MPPD prie KAM darbuotojas (-ai)) gali atsisakyti teikti pagalbą, kuri, nėra susijusi su teikiama Paslauga, pvz.: atskleisti 4P mokymų dalyvių asmens duomenis (vardą, pavardę, el. pašto adresą) ir kt.
14. Reikalavimai pristatymo turiniui:
14.1. pristatant techninės specifikacijos 6 punkte nurodytus programos sistemos elementus, turi būti vadovaujamasi MPPD prie KAM direktoriaus patvirtintu 2025 m. gegužės 12 d. įsakymu Nr. V-134 „Dėl pasirengimo pilietiniam pasipriešinimui pagrindų mokymų programos patvirtinimo“ su vėlesniais pakeitimais;
14.2. renginio metu mokymų dalyviams turi būti sudaryta galimybė užduoti klausimus ir gauti paaiškinimus bei atsakymus;
14.3. pristatymui naudojama mokymo medžiaga turi būti:
14.3.1. aiški ir suprantama, o turinys pateiktas sklandžiai ir profesionaliai, vartotina paprasta, tiksli, informatyvi kalba, vengiant perteklinio specifinių terminų vartojimo;
14.3.2. turinys turi būti struktūruotas, logiškai suskaidytas į atskiras aiškias dalis, kad būtų lengva perteikti informaciją ir išlaikyti dalyvių dėmesį;
14.3.3. su nurodytais konkrečiais veiksmais ir rekomendacijomis. Kiekvienai temai turi būti parinktos ir nurodytos aiškios gairės, kaip praktiškai įgyvendinti reikalavimus;
14.3.4. įtraukianti ir motyvuojanti. Turinys turi būti pateiktas taip, kad įgalintų dalyvius suprasti savo atsakomybę ir būdą, kaip prisidėti prie visuotinės gynybos koncepcijos;
14.3.5. su vaizdinėmis ir garsinėmis priemonėmis. Turinys turi būti tinkamas vizualizacijai, todėl rekomenduotina naudoti pavyzdžius, iliustracijas ar animacijas, kurios padėtų perteikti informaciją aiškiai ir įtikinamai; 
14.3.6. lanksti ir suderinama. Turinio detalizavimas gali būti koreguojamas pagal Perkančiosios organizacijos (MPPD prie KAM) poreikius ir konsultuojantis su MPPD prie KAM atsakingais darbuotojais, užtikrinant tinkamiausią informacijos pateikimą. 
15. Reikalavimai praktinių užduočių organizavimui:
15.1. po pristatymo išklausytoms žinioms įtvirtinti turi būti organizuojamos praktinės užduotys;
15.2. praktinių užduočių metu pristatymo dalyvių grupė, atliekanti asmens / šeimos išvykimo plano sudarymo užduotį, turi būti suskirstyta į ne mažiau kaip 2 pogrupius, kuriuos sudarytų ne daugiau 8 mokymų dalyviai;
15.3. atliekant turniketo naudojimo principų praktinę dalį, visi 4P mokymų dalyviai yra mokomi vienu metu;
15.4. pogrupių praktinės užduotys atliekant asmens / šeimos išvykimo plano sudarymo užduotį gali būti pritaikytos atsižvelgiant į mokymų vietovę, aktualizuojant 4P dalyviui gyvenamąją vietą;
15.5. po praktinės asmens / šeimos išvykimo plano sudarymo užduoties turi būti organizuojamas kiekvieno pogrupio atliktos užduoties rezultatų pristatymas ir aptarimas visoje dalyvių grupėje, koordinuojant Paslaugos teikėjui.
___________________________

MOKYMŲ „PASIRENGIMO PILIETINIAM PASIPRIEŠINIMUI PAGRINDAI“ 
VEDIMO PASLAUGŲ
TECHNINĖS SPECIFIKACIJOS

1 PRIEDAS 

Mokymų programa

	Eil. nr.
	Temos pavadinimas
	Iš viso ne mažiau kaip val.

	1.
	Įvadas į kursą. Piliečio vaidmuo visuotinėje gynyboje (neginkluoto pilietinio pasipriešinimo ir piliečio vaidmens valstybės gynyboje kompetencija).

Mokymo siekinys:
Suprasti savo vaidmenį valstybės gynyboje, gebėti palyginti ginkluotą ir neginkluotą pilietinį (visuotinį) pasipriešinimą bei suprasti jų vykdymo ypatumus.

Detalizavimas. Šią mokymų dalį išklausęs asmuo turi gebėti:
· Apibrėžti skirtumus tarp ginkluoto ir neginkluoto visuotinio pasipriešinimo.
· Palyginti ginkluoto ir neginkluoto visuotinio pasipriešinimo sąlygas ir ypatumus.
· Įvardinti kaip kiekvienas pilietis gali remti ginkluotąsias pajėgas esant karo grėsmei ar vykstant kariniams veiksmams. 
· Įvardinti piliečių ir nevyriausybinių organizacijų (NVO) bei savivaldos vaidmenį (būdus) valstybės gynyboje įvertinant galimas grėsmes.
· Atpažinti dažniausiai naudojamą priešo ir sąjungininkų ginkluotę bei karinę techniką, suprasti skirtingos karinės technikos galią ir žalą. 
· Įvardinti kitų nesmurtinio pilietinio pasipriešinimo strategija paremtų slaptų išraiškos aktų ir simbolinių „nematomų“ veiksmų, nebendradarbiavimo su okupantu pavyzdžius nurodant galimas formas, kylančias grėsmes ir rizikas.
· Atskirti teisinius režimus pagal jų įvedimo pagrindus, nurodyti žmogaus teisių ribojimus, teises ir laisves, įsigaliojus vienam ar kitam teisiniam režimui.
	1

	2.
	Pasirengimas ekstremalioms situacijoms ir karo metui (išgyvenimo įgūdžių kompetencija)

Mokymo siekinys:
Susipažinti su elgesio ekstremalioje ar karo padėties situacijoje taisyklėmis, gebėti sudaryti išvykimo krepšio daiktų sąrašą ir parengti šeimos evakuacijos planą. 

Detalizavimas. Šią mokymų dalį išklausęs asmuo gali:

· Suprasti išankstinio pasirengimo svarbą, įvardinti pagrindines elgesio taisykles evakuojantis.
· Sudaryti išvykimo krepšio daiktų sąrašą. 
· Sudaryti evakuacijos planą.
· Suprasti pagrindinius elgesio karo veiksmų zonoje principus.
· Išvardinti priešo galimus veiksmus, laikinai okupavus teritoriją.
· Išvardinti ardomųjų veiklų (sabotažas, nebendradarbiavimas, boikotas) būdų pavyzdžius.
· Įvardinti psichologinės pagalbos karo ar ekstremalios situacijos metu gaires, žinoti, kur galima kreiptis psichologinės pagalbos esant poreikiui.

PASTABA. Užsiėmimas skaidomas į dvi dalis:
· Teoriškai pateikiami principai, kaip elgtis evakuojantis ar liekant karo veiksmų zonoje (ne mažiau kaip 45 min). 
· Komandose dalyviai gauna situacijas, kuriose atsispindi skirtinga šeimyninė padėtis, gyvenamoji vieta, sprendimas likti ar evakuotis, kitos sunkinamosios ar lengvinamosios aplinkybės. Komandų užduotis – sudaryti veiksmų planą ir laiko ašį (ne mažiau kaip 15 min. darbui ir ne mažiau kaip 15 min. aptarimui).
	1,25

	3.
	Atsparumas hibridinėms grėsmėms (išgyvenimo įgūdžių kompetencija)

Mokymo siekinys:
Gebėti paaiškinti hibridinių grėsmių sampratą, jų daromą žalą Lietuvos Respublikos nacionaliniam saugumui bei apibūdinti informacinių ir kibernetinių grėsmių identifikavimo ir užkardymo būdus ir priemones.

Detalizavimas. Šią mokymų dalį išklausęs asmuo gali:
· Įvardinti kaip priešiškos informacinės ir kibernetinės operacijos sustiprina bei jungia kitų sričių hibridines atakas.
· Identifikuoti galimas kibernetines grėsmes ir priemones, kurios užtikrina ypatingos svarbos infrastruktūros apsaugą ir gyvybinių valstybės funkcijų tęstinumą (autoritarinių valstybių technologijų naudojimas didinti galią, stebėti ir kontroliuoti savo ir užsienio valstybių piliečius).
· Nurodyti keliamas dezinformacijos ir propagandos grėsmes bei žinoti atsparumo melagingai informacijai principus.
	1

	4.
	Pirmosios pagalbos suteikimas (pirmosios pagalbos kompetencija)

Mokymo siekinys: 
Žinoti, kaip suteikti pirmąją pagalbą sau ir aplinkiniams (civilinėje aplinkoje). 

Detalizavimas. Šią mokymų dalį išklausęs asmuo:
· Žino pirmosios pagalbos vaistinėlės, jos turinio svarbą, suvokia, kodėl būtina kaip įmanoma greičiau pasiekti turniketą. 
· Geba atpažinti dažniausiai pasitaikančias traumas ir įvardinti jų pavojų gyvybei. 
· Gali suteikti pirmąją pagalbą sau ar šalia esančiam asmeniui sustabdant masyvų kraujavimą turniketu.
· Susipažįsta kaip atlikti širdies masažą kitam asmeniui.
· Susipažįsta su defibriliatoriumi ir jo naudojimu.
· Žino, kam skirta hipoterminė antklodė.
· Susipažįsta su sužeistųjų transportavimo principais.

PASTABA. Užsiėmimas skaidomas į dvi dalis:
· Teoriškai pateikiami pirmosios pagalbos (traumų ir hipotermijos atpažinimo, širdies masažo atlikimo ir defibriliatoriaus naudojimo, sužeistųjų gabenimo principai) pagrindai (ne mažiau kaip 45 min). 
· Likusi užsiėmimo dalis skiriama pademonstruoti turniketo naudojimo principus ir kiekvieno dalyvio praktikai (ne mažiau kaip 15 min).
	1

	5.
	Kurso apibendrinimas, dalyvių grįžtamasis ryšys
	0,25

	6.
	Pertraukos (ne mažiau kaip 2) 
	0,50

	
	IŠ VISO NE MAŽIAU KAIP VAL.:
	5,00

Išvykimo kuprinės komplektacija

Privalomi daiktai:
· Dokumentai (nuasmeninti): tapatybės dokumentai, nuosavybės dokumentai, kvalifikacijos dokumentai, vaiko kortelė, artimųjų nuotraukos, dokumentų kopijos USB laikmenoje, užrašinė, rašymo priemonė (tušinukas ARBA pieštukas), namų ir automobilio raktai (dublikatai);
· Atsarginis rūbų komplektas (1 kompl.): kepurė, kaklo mova, kelnės, marškiniai, šiltas megztinis, batai, antbačiai, šlepetės, apatiniai, kojinės, pirštinės, termo drabužiai, apsiaustas nuo lietaus;
· Pirmoji pagalba: pirmosios pagalbos rinkinys (minimalus), turniketas (N 30 vnt.), tvarsčiai, pleistras, kvėpavimo takų apsauga (kaukė), vienkartinės pirštinės, dezinfekavimo priemonės, nereceptiniai vaistai (jeigu yra poreikis), gydytojo priskirti vaistai (jeigu yra poreikis), sveikatos istorijos kopija (popierinė, nuasmeninta), vaistų rezervas ne mažiau kaip 7 dienoms (jeigu yra poreikis), medicininiai prietaisai (jeigu yra poreikis), atsarginės dalys medicinos įrangai (jeigu yra poreikis), vandenilio peroksido tirpalas;
· Vandens atsargos: minimaliai 0,5 l talpos plastmasinis vandens buteliukas;
· Maistas: konservai, sausas davinys (ne mažiau kaip 3 paroms, skaičiuojant nemažiau kaip 2 000 kcal/asm.), maistas kūdikiams, papildomas maistas, esant specialiesiems poreikiams, saldumynai, riešutai, kava, arbata, cukrus, druska, prieskoniai;
· Higienos priemonės (minimalios talpos, vnt.): muilas, šampūnas, dantų pasta, dantų šepetėlis, rankšluostis, skutimosi putos, skutimosi peiliukai, higieniniai įklotai, sauskelnės, drėgnos servetėlės, tualetinis popierius, kastuvėlis;
· Elektronika: telefonas, išorinė baterija, elementai prietaisams, žibintuvėlis, radijo imtuvas, USB kabelis, įkroviklis;
· Miegas: miego rūbai, miegmaišis, pripučiama pagalvė, miego kilimėlis, palapinsiaustė, palapinė;

Rekomenduojami daiktai:
· Kompasas, žemėlapis, švilpukas, lipni juosta, rankų šiltukas, pėdų šiltukas, akiniai ar kiti regai bei klausai reikalingi daiktai, avarinis miegmaišis, apsauga nuo lietaus, daugiafunkcis įrankis, darbo pirštinės, parakordo virvė, siuvimo reikmenys, pjūkliukas, šiukšlių maišai, išgyvenimo rinkinys, maldos reikmenys, augintinio išvykimo krepšys.

___________________________



